PATVIRTINTA

 Kauno lopšelio-darželio „Vyturėlis“

 direktoriaus 2023 m. sausio 2 d.

 įsakymu Nr. V-3.4.

**KAUNO LOPŠELIO-DARŽELIO „VYTURĖLIS“**

**PATALPŲ NAUDOJIMO TVARKOS APRAŠAS**

**I.SKYRIUS**

**BENDROSIOS NUOSTATOS**

1. Kauno lopšelio-darželio „Vyturėlis“ (toliau – lopšelis-darželis) patalpų naudojimosi tvarkos aprašas (toliau – aprašas) nustato paslaugų sutarties sudarymo ir naudojimosi patalpomis tvarką.

2. Aprašas parengtas vadovaujantis galiojančiais Lietuvos Respublikos teisės aktais ir Kauno miesto savivaldybei (toliau - Savivaldybė) nuosavybės teise priklausančio turto: statinių, patalpų ar jų dalių (šios sąvokos apibrėžtos Lietuvos Respublikos statybos įstatyme) (toliau - nekilnojamasis turtas) ir kitų nekilnojamųjų daiktų, kito ilgalaikio ir trumpalaikio materialiojo turto (toliau kartu - Savivaldybės turtas) nuomos tvarką ir sąlygas.

3. Už patalpų nuomos procedūrų organizavimą ir priežiūrą įstaigoje atsakingas direktoriaus pavaduotojas ūkio reikalams.

4. Sprendimą išnuomoti patikėjimo teise valdyti, naudoti ir disponuoti turtą priima lopšelio-darželio direktorius.

**II. SKYRIUS**

**PATALPŲ NUOMOS TVARKA**

4. Lopšelio-darželio patalpos išnuomojamos veiklai, kurios dėka padidėja lopšelio-darželio patrauklumas, plečiamas paslaugų spektras, tenkinamos vaikų švietimo, kultūros, socialinės, sveikatinimo ir kitos nekomercinės reikmės (įvairūs papildomi užsiėmimai vaikams).

5. Papildomai veiklai organizuoti gali būti išnuomojamos lopšelio-darželio patalpos: sporto salė, muzikos salė, dailės studija, metodinis kabinetas.

6. Patalpos nuomojamos tik laisvu nuo naudojimosi pagal tiesioginę paskirtį metu, nepažeidžiant lopšelyje-darželyje nustatyto dienos ritmo.

7 . Patalpos išnuomojamos tik darbo metu iki 19.00 val.

8. Juridinis ar fizinis asmuo, pageidaujantis naudotis lopšelio-darželio patalpomis, pateikia lopšelio-darželio direktoriaus vardu parašytą prašymą, nurodydami teikti pageidaujamas paslaugas, laiką, trukmę, renginyje ar užsiėmime, dalyvaujančių asmenų skaičių.

9. Suderinus naudojimosi patalpomis sąlygas, laiką ir grafiką su prašančiuoju, pasirašomas paslaugų teikimo sutartis. Jei sutartis sudaroma su fizinių asmenų grupe, ją pasirašo lopšelio-darželio direktorius ir fizinių asmenų grupės vadovas.

**III. SKYRIUS**

**NAUDOJIMOSI PATALPOMIS TVARKA**

10. Nuomininkams draudžiama nuomoti ar kitaip leisti naudotis nuomojamomis patalpomis tretiems asmenims.

11. Visa atsakomybė dėl besinaudojančių patalpomis sveikatos sutrikimų, nelaimingų atsitikimų, įvykusių papildomos veiklos metu, tenka patalpų nuomininkui.

12. Nuomininkas atsako už nuomojamoje patalpoje esančio inventoriaus saugumą.

13. Lopšelio-darželio patalpose ir teritorijoje draudžiama:

13.1. rūkyti ir vartoti alkoholinius gėrimus;

13.2. būti neblaiviems ir apsvaigusiems nuo psichiką veikiančių medžiagų;

13.3. vaikščioti, būti patalpoje, kurios neįvardintos šiame apraše;

13.4. užsiimti sutartyje nesuderinta veikla;.

14. Nuomininkas privalo palaikyti švarą ir tvarką, laikytis gaisrinės saugos ir elektros saugos reikalavimų.

15. Nuomininkas lopšeliui-darželiui atlygina žalą, padarytą dėl jo kaltės.

**IV. SKYRIUS**

**ATSISKAITYMO UŽ SUTEIKTAS PASLAUGAS TVARK**A

16. Nuompinigiai skaičiuojami vadovaujantis Kauno miesto savivaldybės 2022 m. liepos 19 d. sprendimu Nr. T-383 „Dėl Kauno miesto savivaldybės turto nuomos tvarkos aprašo ir Kauno miesto savivaldybės turto nuomos konkursų organizavimo ir vykdymo taisyklių patvirtinimo“.

17. Nuomininkas mokestį moka pagal lopšelio-darželio išrašytą sąskaitą faktūrą iki kito mėnesio dešimtos dienos.

19. Nuomininkas, sutartyje nurodytą nuomos mokestį sumoka banko pavedimu į lopšelio-darželio atsiskaitomąją sąskaitą, kuri nurodyta sutartyje.

**V. SKYRIUS**

**BAIGIAMOSIOS NUOSTATOS**

20. Nuomos sutartis, sutarties sąlygos gali būti keičiamos tik šalių susitarimu.

21. Šis aprašas privalomas visiems nuomininkams, kurie naudojasi lopšelio-darželio turtu.

22. Nuompinigiai, gauti pagal lopšelio-darželio turto nuomos sutartis, įstatymų nustatyta tvarka naudojami lopšelio-darželio veiklai finansuoti, valdomo materialiojo turto priežiūrai ir remontui.

23. Aprašą, jo papildymus ir pakeitimus tvirtina lopšelio-darželio direktorius.

--------------------------------------------------------------